wickkiey/tamil-wikipedia-chunked huggingface dataset:
# மேட்டூர் சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1957 | கே. எஸ். அர்த்தநாதீஸ்வர கவுண்டர் | காங்கிரசு | 15491 | 45.65 | சுரேந்திரன் | பிரஜா சோசலிச கட்சி | 11366 | 33.49 |  |
| 1962 | கே. எஸ். அர்த்தநாதீஸ்வர கவுண்டர் | காங்கிரசு | 18065 | 34.04 | எம். சுரேந்திரன் | பிரஜா சோசலிச கட்சி | 17620 | 33.21 |  |
| 1967 | மா. சுரேந்திரன் | பிரஜா சோசலிச கட்சி | 30635 | 48.78 | கே. கே. கவுண்டர் | காங்கிரசு | 24597 | 39.17 |  |
| 1971 | மா. சுரேந்திரன் | பிரஜா சோசலிச கட்சி | 32656 | 57.45 | கருப்பண்ண கவுண்டர் | காங்கிரசு (ஸ்தாபன) | 21538 | 37.89 |  |
| 1977 | கே. பி. நாச்சிமுத்து கவுண்டர் | அதிமுக | 30762 | 43.67 | பி. நடேசன் | காங்கிரசு | 13976 | 19.84 |  |
| 1980 | கே. பி. நாச்சிமுத்து கவுண்டர் | அதிமுக | 48845 | 58.28 | எஸ். கந்தப்பன் | திமுக | 29977 | 35.77 |  |
| 1984 | கே. பி. நாச்சிமுத்து கவுண்டர் | அதிமுக | 46083 | 48.15 | கே. குருசாமி | சுயேச்சை | 28253 | 29.52 |  |
| 1989 | எம். சீரங்கன் | இந்திய பொதுவுடமைக் கட்சி (மார்க்சியம்) | 23308 | 25.61 | கே. குருசாமி | அதிமுக(ஜெ) | 22180 | 24.37 |  |
| 1991 | எஸ். சுந்தராம்பாள் | அதிமுக | 53368 | 49.30 | ஜி. கே. மணி | பாமக | 26825 | 24.78 |  |
| 1996 | பி. கோபால் | திமுக | 50799 | 43.97 | ஆர். பாலகிருஷ்ணன் | பாமக | 30793 | 26.65 |  |
| 2001 | எஸ். சுந்தராம்பாள் | அதிமுக | 49504 | 42.25 | பி. கோபால் | திமுக | 41369 | 35.31 |  |
| 2006 | கோ. க. மணி | பாமக | 66250 | -- | கே. கந்தசாமி | அதிமுக | 55112 | -- |  |
| 2011 | எஸ். ஆர். பார்த்திபன் | தேமுதிக | 75672 | -- | ஜி. கே. மணி | பாமக | 73078 | -- |  |
| 2016 | செ. செம்மலை | அதிமுக | 72751 | -- | எஸ். ஆர். பார்திபன் | மக்கள் தேமுதிக | 66469 | -- |  |
| 2021 | சு. சதாசிவம் | பாமக | 97055 | -- | எஸ். சீனிவாச பெருமாள் | திமுக | 96399 | -- | } |  
1. 1977ல் ஜனதாவின் ஜி. எ. வடிவேலு 13448 (19.09%) & திமுகவின் எல். கே. இராமு 10478 (14.88%) வாக்குகளும் பெற்றனர்.
1. 1984ல் இந்திய பொதுவுடைக்கட்சி (மார்க்சியம்) யின் எம். சீரங்கன் 17626 (18.42%) வாக்குகள் பெற்றார்.
1. 1989ல் காங்கிரசின் ஆர். நாராயணன் 20721 (22.77%) வாக்குகள் பெற்றார். சுயேச்சை கே. பி. நாச்சிமுத்து 15094 (16.59) வாக்குகள் பெற்றார் & இந்திய பொதுவுடைமைக்கட்சியின் கே. நவமணி 7409 (8.14%) வாக்குகள் பெற்றார்.
1. 1991ல் பொதுவுடைமைக் கட்சி(மார்க்சியம்) யின் எம். சீரங்கன் 17878 (16.52%) வாக்குகளும் சுயேச்சையான கே. பி. நாச்சிமுத்து 8822 (8.15%) வாக்குகளும் பெற்றனர்.
1. 1996ல் அதிமுகவின் பி. சவுந்தரம் 30012 (25.98%) வாக்குகள் பெற்றார்.
1. 2001ல் சுயேச்சையான கே. பி. நாச்சிமுத்து 20906 (17.84%) வாக்குகள் பெற்றார்.
1. 2006 தேமுதிகவின் எஸ். தனபாண்டி 10921 வாக்குகள் பெற்றார்.
# பனமரத்துப்பட்டி சட்டமன்றத் தொகுதி

**பனமரத்துப்பட்டி சட்டமன்றத் தொகுதி** (*Panamarathupatty Assembly constituency*) என்பது சேலம் மாவட்டத்தைச் சேர்ந்த சட்டமன்ற தொகுதியாகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.  
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1967 | தி. பொன்னுமலை | திமுக | 34597 | 53.70 | சி. செப்பெருமாள் | காங்கிரசு | 26870 | 41.70 |  |
| 1971 | தி. பொன்னுமலை | திமுக | 35832 | 54.42 | பி. சின்னு என்கிற செப்பெருமாள் | காங்கிரசு (ஸ்தாபன) | 26854 | 40.79 |  |
| 1977 | ந. சுப்பராயன் | அதிமுக | 27676 | 45.04 | எஸ். சி. கஞ்சமலை | திமுக | 14478 | 23.56 |  |
| 1980 | க. இராசாராம் | அதிமுக | 44218 | 57.25 | பி. எம். சந்தானந்தம் | காங்கிரசு | 31614 | 40.93 |  |
| 1984 | க. இராசாராம் | அதிமுக | 48726 | 60.35 | எஸ். ஆர். சிவலிங்கம் | திமுக | 27810 | 34.45 |  |
| 1989 * | சே. இரா. சிவலிங்கம் | திமுக | 29805 | 31.89 | பி. தங்கவேலன் | அதிமுக(ஜெ) | 27980 | 29.94 |  |
| 1991 | க. இராசாராம் | அதிமுக | 70025 | 69.12 | சே. இரா. சிவலிங்கம் | திமுக | 19670 | 19.42 |  |
| 1996 | சே. இரா. சிவலிங்கம் | திமுக | 56330 | 49.76 | பி. விஜயலட்சுமி பழனிசாமி | அதிமுக | 43159 | 38.12 |  |
| 2001 | ப. விஜயலட்சுமி | அதிமுக | 78642 | 64.51 | சே. இரா. சிவலிங்கம் | திமுக | 36292 | 29.77 |  |
| 2006 ** | ரா. ராஜேந்திரன் | திமுக | 73210 | -- | ஆர். இளங்கோவன் | அதிமுக | 69321 | -- | } |  
1. 1977ல் ஜனதாவின் ஆர். கோவிந்தன் 10150 (16.52%) & காங்கிரசின் என். எம். அர்ஜூனன் 9140 (14.88%) வாக்குகளும் பெற்றனர்.
1. 1989ல் காங்கிரசின் ரங்கராஜன் குமாரமங்கலம் 24303 (26.00%) வாக்குகள் பெற்றார். அதிமுக ஜானகி அணியின் எ. பி. முருகேசன் 10305 (11.03%) #வாக்குகள் பெற்றார்
1. 1991ல் பாமகவின் பி. என். குணசேகரன் 10417 (10.28%) வாக்குகள் பெற்றார்.
1. 1996 ல் பாமகவின் எம். நாராயணன் 10620 (9.38%) வாக்குகள் பெற்றார்.
1. 2006 தேமுதிகவின் கே. சுரேஷ் பாபு 15802 வாக்குகள் பெற்றார்.
# வீரபாண்டி சட்டமன்றத் தொகுதி

**வீரபாண்டி சட்டமன்றத் தொகுதி** (Veerapandi Assembly constituency) சேலம் மாவட்டத்தைச் சேர்ந்த சட்டமன்ற தொகுதியாகும்.
# வீரபாண்டி சட்டமன்றத் தொகுதி

## தொகுதியில் அடங்கியுள்ள பகுதிகள்

- சேலம் வட்டம் (பகுதி)  
கீரபாப்பம்பாடி, மஜிராகொல்லப்பட்டி, வட்டமுத்தாம்பட்டி, மல்லராவுத்தம்பட்டி, பூமாண்டப்பட்டி, மூடுதுறை குள்ளன்பட்டி, சித்தனூர் கொல்லப்பட்டி, அரியாகவுண்டன்பட்டி, முருங்கப்பட்டி, நாயக்கன்பட்டி, நல்லாம்பட்டி, திருமலைகிரி, வட்டமுத்தம்பட்டி, ஆண்டிப்பட்டி சௌதாபுரம், எருமாபாளையம், புத்தூர் அக்ரஹாரம், கொத்தனூர், பெருமாம்பட்டி, தும்பாத்தூலிப்பட்டி, பெத்தம்பட்டி, இலகுவன்பட்டி, பெருமாகவுண்டம்பட்டி, இராமாபுரம், ரெட்டிப்பட்டி, கல்பாரைப்பட்டி, சவம்பாளையம், பெரியசீரகாபாடி, சின்னசீரகாபாடி, வீரபாண்டி, அரியாம்பாளையம், உத்தம சோழபுரம், அக்ரஹாரபூலாவரி, அட்டவனபூலாவரி, தம்மநாயக்கன்பட்டி, நிலவாரபட்டி, ஜருகுமலை, ஜல்லூத்துப்பட்டி, கெஜல்நாயக்கன்பட்டி, நாலிக்கல்பட்டி, பாரப்பட்டி, எர்ருசன்னம்பட்டி, சித்தனேரி, அக்கரைபாளையம், பாலம்பட்டி, நல்லராயம்பட்டி, கொம்படிபட்டி, ஆனைகுட்டப்பட்டி, வேம்படிதாளம், செல்லியம்பாளையம், சேனைபாளையம், எட்டிமநாயக்கம்பட்டி, ராக்கிப்பட்டி, கடத்தூர் அக்ரஹாரம், பொத்தாம்பட்டி, ராஜ்பாளையம், நையினாம்பட்டி, மருளையம்பாளையம், சென்னகிரி, பைரோஜி, வாணியம்பாடி, ஏர்வாடி பெத்தாம்பட்டி, பசுவனத்தம்பட்டி, வாழகுட்டப்பட்டி, எருமநாயக்கன்பாளையம், மூக்குத்திபாளையம், அம்மாபாளையம், சந்தியூர், சந்தியூர் ஆட்டையாம்பட்டி, பள்ளித்தெருபட்டி,நல்லியாம்புதூர், திப்பம்பட்டி, குரால்நத்தம், கோணமடுவு, வடப்பட்டி, நூலாத்துக்கோம்பை, சாம்பகுட்டப்பட்டி, அடிமலைப்பட்டி, தும்பல்பட்டி மற்றும் கம்மாளப்பட்டி கிராமங்கள்.  
- பனமரத்துப்பட்டி (பேரூராட்சி), மல்லூர் (பேரூராட்சி), இளம்பிள்ளை (பேரூராட்சி), மற்றும் ஆட்டையாம்பட்டி (பேரூராட்சி), மாரமங்கலத்துப்பட்டி (சென்சஸ் டவுன்), கொண்டலாம்பட்டி (சென்சஸ் டவுன்), நெய்க்காரப்பட்டி (சென்சஸ் டவுன்) மற்றும் பாப்பாரப்பட்டி (சென்சஸ் டவுன்).
# வீரபாண்டி சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| - | 1957 | எம். ஆர். கந்தசாமி முதலியார் | காங்கிரசு | 21264 | 55.21 | செல்லையா. | சுயேச்சை | 11765 | 30.54 |
| 1962 | எஸ். ஆறுமுகம் | திமுக | 30840 | 54.78 | எ. மாரியப்பன் | காங்கிரசு | 22171 | 39.39 |  |
| 1967 | எஸ். ஆறுமுகம் | திமுக | 42681 | 53.70 | என். எஸ். சுந்தரராஜன் | காங்கிரசு | 21876 | 33.89 |  |
| 1971 | எஸ். ஆறுமுகம் | திமுக | 41369 | 62.23 | டி. வி. திருமலை | காங்கிரசு (ஸ்தாபன) | 18449 | 40.79 |  |
| 1977 | பெ. வேங்கா கவுண்டர் | அதிமுக | 31920 | 44.87 | எம். முத்துசாமி | திமுக | 18144 | 25.50 |  |
| 1980 | ப. விஜயலட்சுமி | அதிமுக | 51034 | 57.95 | கே. பி. சீனிவாசன் | திமுக | 35061 | 39.81 |  |
| 1984 | ப. விஜயலட்சுமி | அதிமுக | 61609 | 63.70 | சுப்ரமணியம் | திமுக | 33549 | 34.69 |  |
| 1989 | பெ. வெங்கடாசலம் | திமுக | 36040 | 34.53 | எஸ். கே. செல்வம் | அதிமுக(ஜெ) | 31899 | 30.56 |  |
| 1991 | க. அர்ஜுனன் | அதிமுக | 79725 | 68.12 | பி. வெங்கடாசலம் | திமுக | 23451 | 20.04 |  |
| 1996 | வீரபாண்டி எஸ். ஆறுமுகம் | திமுக | 75563 | 54.34 | கே. அர்ச்சுனன் | அதிமுக | 54412 | 39.13 |  |
| 2001 | எஸ். கே. செல்வம் | அதிமுக | 85657 | 58.38 | எஸ். ஆறுமுகம் | திமுக | 55645 | 37.92 |  |
| 2006 | வீரபாண்டி ஆ. இராசேந்திரன் | திமுக | 90477 | -- | விஜயலட்சுமி பழனிசாமி | அதிமுக | 88839 | -- |  |
| 2011 | எஸ். கே. செல்வம் | அதிமுக | 100155 | ராஜேந்திரன் | திமுக | 73657 |  |  |  |
| 2016 | ப. மனோன்மணி | அதிமுக | 94792 | -- | வீரபாண்டி ஆ. இராசேந்திரன் | திமுக | 80311 | -- |  |
| 2021 | மு. இராஜமுத்து | அதிமுக | 111682 | -- | அ. கா. தருண் | திமுக | 91787 | -- | } |  
1. 1977ல் காங்கிரசின் டி. வி. திருமலை 10777 (15.15%) & ஜனதாவின் பி. சி. குழந்தைவேலு 9898(13.91%) வாக்குகளும் பெற்றனர்.
1. 1989ல் காங்கிரசின் கே. மாரியப்பன் 20291 (19.44%) வாக்குகள் பெற்றார். அதிமுக ஜானகி அணியின் பி. விஜயலட்சுமி 10635 (10.19%) வாக்குகள் பெற்றார்
1. 1991ல் பாமகவின் எம். சின்னப்பன் 11799 (10.08%) வாக்குகள் பெற்றார்.
1. 1996ல் பாமகவின் எம். சின்னப்பன் 6303 (4.53%) வாக்குகள் பெற்றார்.
1. 2006 தேமுதிகவின் எஸ். சேலம் கோவிந்தராஜ் 28254 வாக்குகள் பெற்றார்.
# சங்ககிரி சட்டமன்றத் தொகுதி

**சங்ககிரி சட்டமன்றத் தொகுதி** (Sangagiri Assembly constituency) சேலம் மாவட்டத்தைச் சேர்ந்த சட்டமன்றத் தொகுதியாகும்.
# சங்ககிரி சட்டமன்றத் தொகுதி

## தொகுதியில் அடங்கியுள்ள பகுதிகள்

- சங்ககிரி வட்டம்
- ஓமலூர் வட்டம் (பகுதி)
இலவம்பட்டி, பணிக்கனூர், இடையப்பட்டி, பாப்பம்பட்டி, தெசவிளக்கு மற்றும் குருக்கப்பட்டி கிராமங்கள்,  
தாரமங்கலம் (பேரூராட்சி)
# சங்ககிரி சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1957 | கே. எஸ். சுப்பிரமணிய கவுண்டர் | காங்கிரசு | 21408 | 60.09 | ஆர். தாண்டவன் | சுயேச்சை | 9064 | 25.44 |  |
| 1962 | கே. எஸ். சுப்பிரமணிய கவுண்டர் | காங்கிரசு | 26531 | 48.38 | பி. பண்டரிநாதன் | திமுக | 17587 | 32.07 |  |
| 1967 | ஆர். நல்லமுத்து | திமுக | 30112 | 61.70 | எ. இராஜேந்திரன் | காங்கிரசு | 17174 | 35.19 |  |
| 1967 இடைத்தேர்தல் | சி. வீரமணி | திமுக | 34477 | 59.05 | பி. டி. சிரீரங்கன் | காங்கிரசு | 22923 | 39.26 |  |
| 1971 | வி. முத்து | திமுக | 27741 | 60.73 | பி. டி. சீரங்கன் | காங்கிரசு (ஸ்தாபன) | 17422 | 38.14 |  |
| 1977 | ப. தனபால் | அதிமுக | 32780 | 53.27 | எம். பரமானந்தம் | திமுக | 11751 | 19.10 |  |
| 1980 | ப. தனபால் | அதிமுக | 45664 | 56.61 | ஆர். வரதராஜன் | திமுக | 33109 | 41.04 |  |
| 1984 | ப. தனபால் | அதிமுக | 58276 | 56.99 | எஸ். முருகேசன் | திமுக | 41906 | 40.98 |  |
| 1989 | ஆர். வரதராஜன் | திமுக | 43365 | 41.72 | ஆர். தனபால் | அதிமுக (ஜெ) | 35496 | 34.15 |  |
| 1991 | வி. சரோஜா | அதிமுக | 79039 | 70.01 | ஆர். வரதராஜன் | திமுக | 27080 | 23.99 |  |
| 1996 | வி. முத்து | திமுக | 64216 | 54.43 | கே. கே. இராமசாமி | அதிமுக | 42880 | 36.35 |  |
| 2001 | ப. தனபால் | அதிமுக | 70312 | 56.41 | டி. ஆர். சரவணன் | திமுக | 47360 | 38.00 |  |
| 2006 | வி. பி. துரைசாமி | திமுக | 67792 | -- | எஸ். சாந்தாமணி | அதிமுக | 51372 | -- |  |
| 2011 | ப. விஜயலட்சுமி | அதிமுக | 105502 | -- | வீரபாண்டி எஸ்.ஆறுமுகம் | திமுக | 70423 | -- |  |
| 2016 | எஸ். ராஜா | அதிமுக | 96202 | -- | தி. கா. ராஜேஸ்வரன் | காங்கிரஸ் | 58828 | -- |  |
| 2021 | செ. சுந்தரராசன் | அதிமுக | 115472 | -- | கே. எம். ராஜேஷ் | திமுக | 95427 | -- | } |  
1. 1977ல் ஜனதாவின் பி. முத்துசாமி 9131 (14.84%) & காங்கிரசின் எம். வேல்ராஜ் 5125 (8.33%) வாக்குகளும் பெற்றனர்.
1. 1989ல் காங்கிரசின் எம். குழந்தைராஜ் 12431 (11.96%) வாக்குகள் பெற்றார். அதிமுக ஜானகி அணியின் வி. அம்பேத்கர் 8625 (8.30%) வாக்குகள் பெற்றார்
1. 1991ல் பாமகவின் வி. இராமன் 5902 (5.23%) வாக்குகள் பெற்றார்.
1. 2006 தேமுதிகவின் எஸ். ஈசுவரன் 19109 வாக்குகள் பெற்றார்.
# ஏற்காடு சட்டமன்றத் தொகுதி

**ஏற்காடு சட்டமன்றத் தொகுதி** (Yercaud Assembly constituency) என்பது சேலம் மாவட்டத்தில் உள்ள தமிழ்நாடு சட்டமன்ற தொகுதியாகும். இது மலைவாழ் மக்களுக்காக ஒதுக்கப்பட்ட தனி தொகுதியாகும்.
# ஏற்காடு சட்டமன்றத் தொகுதி

## தொகுதியில் அடங்கியுள்ள பகுதிகள்

- ஏற்காடு வட்டம்
- வாழப்பாடி வட்டம்
- சேலம் வட்டம் (பகுதி)
சுக்கம்பட்டி, தாதனூர், மூக்கனூர், கதிரிப்பட்டி, ஆச்சாங்குட்டப்பட்டிபுதூர், அமரனூர், ஆச்சாங்குட்டபட்டி, குப்பனூர், வெள்ளையம்பட்டி, வலசையூர், பள்ளிப்பட்டி, தாசநாயக்கன்பட்டி, உடையார்பட்டி, வேடப்பட்டி, டி.பெருமாள்பாளையம், மேட்டுப்பட்டிதாதனூர், சின்னனூர், தைலானூர், அதிகாரப்பட்டி, வீராணம், கோரத்துபட்டி மற்றும் கற்பகம் கிராமங்கள்,
- ஆத்தூர் வட்டம் (பகுதி)
நெய்யமலை, தும்பல், மலையாளப்பட்டி, அருணா (ஆர்.எப்), சின்னகல்ராயன் மலை (தெற்குநாடு), சின்னகல்ராயன் மலை (வடக்குநாடு), தும்பல் விரிவாக்கம் (ஆர்.எப்) மற்றும் தும்பல் (ஆர்.எப்.) கிராமங்கள்.
# ஏற்காடு சட்டமன்றத் தொகுதி

## வெற்றி பெற்றவர்கள்

| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1957 | எஸ். ஆண்டி கவுண்டர்/எசு. இலட்சுமண கவுண்டர் | காங்கிரசு | 23864 | 26.24 | எஸ். லட்சுமண கவுண்டர் | காங்கிரசு | 22747 | 25.01 |  |
| 1962 | எம். குழந்தைசாமி கவுண்டர் | காங்கிரசு | 19921 | 52.47 | சின்னா கவுண்டர் | திமுக | 18048 | 47.53 |  |
| 1967 | வ. சின்னசாமி | திமுக | 25124 | 56.25 | பொன்னுதுரை | காங்கிரசு | 19537 | 43.75 |  |
| 1971 | வ. சின்னசாமி | திமுக | 29196 | 60.81 | கே. சின்னா கவுண்டன் | காங்கிரசு (ஸ்தாபன) | 18818 | 39.19 |  |
| 1977 | இரா. காளியப்பன் | அதிமுக | 20219 | 42.29 | வி. சின்னசாமி | திமுக | 13444 | 28.12 |  |
| 1980 | இரா. திருமன் | அதிமுக | 28869 | 51.35 | ஆர். நடேசன் | திமுக | 27020 | 48.06 |  |
| 1984 | பூ. இரா. திருஞானம் | காங்கிரசு | 48787 | 74.40 | கே. மாணிக்கம் | திமுக | 16785 | 25.60 |  |
| 1989 | செ. பெருமாள் | அதிமுக(ஜெ) | 26355 | 36.20 | வி. தனக்கொடி | திமுக | 19914 | 27.35 |  |
| 1991 | செ. பெருமாள் | அதிமுக | 59324 | 72.33 | தனக்கோடி வேடன் | திமுக | 13745 | 16.76 |  |
| 1996 | வி. பெருமாள் | திமுக | 38964 | 45.15 | ஆர். குணசேகரன் | அதிமுக | 29570 | 34.26 |  |
| 2001 | கா. தி. இளையகண்ணு | அதிமுக | 64319 | 64.35 | கே. கோவிந்தன் | பாஜக | 30334 | 30.35 |  |
| 2006 | சி. தமிழ்செல்வன் | திமுக | 48791 | -- | ஜெ. அரமேலு | அதிமுக | 44684 | -- |  |
| 2011 | செ. பெருமாள்* | அதிமுக | 104221 | -- | சி. தமிழ்செல்வன் | திமுக | 66639 | -- |  |
| ஏற்காடு சட்டமன்ற இடைத்தேர்தல் 2013 | பெ.சரோஜா | அதிமுக | 1,42,771 | -- | வெ. மாறன் | திமுக | 64,655 | -- |  |
| 2016 | கு. சித்ரா | அதிமுக | 100562 | -- | சி. தமிழ் செல்வன் | திமுக | 83168 | -- |  |
| 2021 | கு. சித்ரா | அதிமுக | 121561 | -- | சி. தமிழ் செல்வன் | திமுக | 95606 | -- | } |  
- 1957ம் ஆண்டில் ஏற்காட்டிற்கு இரண்டு உறுப்பினர்கள் ஒதுக்கப்பட்டதால் எஸ். ஆண்டி கவுண்டன் & எஸ். லட்சுமண கவுண்டர் இருவரும் சட்டமன்றத்துக்கு தேர்ந்தெடுக்கப்பட்டார்கள்.
- 1977ல் காங்கிரசின் பி. கே. சின்னசாமி 8302 (17.36%) & ஜனதாவின் எம். எ. மணி 5845 (12.23%) வாக்குகளும் பெற்றனர்.
- 1989ல் காங்கிரசின் பி. ஆர். திருஞானம் 13430 (18.45%) வாக்குகள் பெற்றார். அதிமுக ஜானகி அணியின் ஆர். குணசேகரன் 11012 (15.12%) வாக்குகள் பெற்றார்
- 1991ல் பாமகவின் பி. பொன்னுசாமி 7392 (9.01%) வாக்குகள் பெற்றார்.
- 1996ல் அகில இந்திய இந்திரா காங்கிரசின் (திவாரி) கே. சண்முகம் 12900 (14.95%) வாக்குகள் பெற்றார்.
- 2006 தேமுதிகவின் வி. இராமகிருஷ்ணன் 10740 வாக்குகள் பெற்றார்.
- 2013 யூலை மாதம் 18ந் தேதி அதிமுகவின் ஏற்காடு சட்டமன்ற உறுப்பினர் சி. பெருமாள் மரணமடைந்தார் .
# தாரமங்கலம் சட்டமன்றத் தொகுதி

**தாரமங்கலம் சட்டமன்றத் தொகுதி** சேலம் மாவட்டத்தைச் சேர்ந்த சட்டமன்ற தொகுதியாகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.  
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 1957 | என். எஸ். சுந்தரராஜன் | காங்கிரசு | 15752 | 63.47 | சின்னப்பன் | சுயேச்சை | 5293 | 21.33 |  |
| 1962 | என். எஸ். சுந்தரராஜன் | காங்கிரசு | 30020 | 52.65 | பி. ஆர். நல்லதம்பி கவுண்டர் | திமுக | 26997 | 47.35 |  |
| 1967 | கே. ஆர். கோவிந்தன் | திமுக | 33222 | 57.80 | எம். எஸ். கிருஸ்ணன் | காங்கிரசு | 24259 | 42.20 |  |
| 1971 | மு. பரமசிவம் | திமுக | 33257 | 61.79 | இராமசாமி கவுண்டர் | காங்கிரசு (ஸ்தாபன) | 20564 | 38.21 |  |
| 1977 | இரா. நாராயணன் | காங்கிரசு | 23882 | 34.59 | எஸ். செம்மலை | அதிமுக | 23863 | 34.56 |  |
| 1980 | எஸ். செம்மலை | சுயேச்சை | 49597 | 60.33 | ஆர். நாராயணன் | காங்கிரசு | 27214 | 33.11 |  |
| 1984 | எஸ். செம்மலை | அதிமுக | 63407 | 69.68 | கே. அர்சுனன் | திமுக | 25429 | 27.95 |  |
| 1989 | க. அர்ஜுனன் | அதிமுக(ஜெ) | 15818 | 25.49 | பி. கந்தசாமி | சுயேச்சை | 14165 | 22.82 |  |
| 1991 | இரா. பழனிசாமி | காங்கிரசு | 50538 | 47.66 | எஸ். அன்னாசி | பாமக | 42204 | 39.80 |  |
| 1996 | பி. கோவிந்தன் | பாமக | 50502 | 44.19 | பி. இளவரசன் | திமுக | 25795 | 22.57 |  |
| 2001 | எம். பி. காமராஜ் | பாமக | 67012 | 56.09 | அம்மாசி | திமுக | 41554 | 34.78 |  |
| 2006 | பி. கண்ணன் | பாமக | 49045 | -- | பி. கோவிந்தன் | சுயேச்சை | 36791 | -- | } |  
- 1977ல் ஜனதாவின் டி. எம். இராமசாமி கவுண்டர் 10073 (14.59%) & திமுகவின் கே. ஆர். கோவிந்தன் 9020 (13.06%) வாக்குகளும் பெற்றனர்.
- 1989ல் திமுகவின் பி. அர்சுனன் 13301 (21.43%) வாக்குகள் பெற்றார். அதிமுக ஜானகி அணியின் எஸ். செம்மலை 8100 (13.05%) வாக்குகள் பெற்றார், காங்கிரசின் டி. அருணாச்சலம் 7780 (12.54%) வாக்குகள் பெற்றார்.
- 1991ல் ஜனதா தளத்தின் பி. நாச்சிமுத்து 11602(10.94%) வாக்குகள் பெற்றார்.
- 1996ல் காங்கிரசின் ஆர். பழனிசாமி 25375 (22.20%) வாக்குகளும் மதிமுகவின் பி. கந்தசாமி 7889 (6.90%) வாக்குகளும் பெற்றனர்.
- 2006 தேமுதிகவின் சி. ஜெ. சுரேஷ் 14870 வாக்குகளும் மதிமுகவின் கே. எஸ். வி. தாமரை கண்ணன் 34960 வாக்குகளும் பெற்றனர்.
# விக்கிப்பீடியா:2010 கட்டுரைப்போட்டி

தமிழ்நாடு அரசு, 2010 சூன் மாதத்தில் கோயம்புத்தூர் நகரில் உலகத் தமிழ்ச் செம்மொழி மாநாட்டையும் ஒன்பதாவது இணையத் தமிழ் இணைய மாநாட்டையும் இணைத்து நடத்தியது. இதனை ஒட்டித் தமிழ்நாட்டிலுள்ள கல்லூரி மாணவர்கள், பொதுமக்கள் பங்கேற்பில் தமிழ் விக்கிப்பீடியாவுக்குத் தகுந்த தகவல் பக்கங்களை (கட்டுரைகள்) எழுதும் போட்டி நடைபெற்றது.  
இந்த போட்டிக்கான அறிவிப்பு விக்கிப்பீடியாவில் 'வலைவாசல்:கட்டுரைப்போட்டி' இலும், அரசாங்கத்தால் தமிழ்நாட்டில் நாளிதழ் விளம்பரம், சுவரொட்டிகள் மூலமும் அறிவிக்கப்பட்டது. இப்போட்டியில் எந்த ஒரு துறையில் கட்டுரை எழுதப்பட்டாலும் மாணவர்களது கட்டுரைகள் கலையும் அறிவியலும் (ASC), வேளாண்மை (AG), மருத்துவம் (MED), கால்நடை மருத்துவம் (VET), தொழில்நுட்பம் (TEC), கல்வியியல் (ED), விளையாட்டு (SP), சட்டம் (LA) ஆகிய எட்டு பெரும் பிரிவுகளுள் ஏதாவது ஒன்றினுள் பகுப்பு செய்யப்பட்டு சமர்ப்பிக்கப்படலாம் என அறிவிப்பு வெளியிடப்பட்டது. பொதுமக்களது கட்டுரைகள் யாவும் ஒரு தனிப்பிரிவினுள் பகுக்கப்பட்டது (PEP).  
இறுதி நிலைத் தேர்வில், சிறந்த கட்டுரைகள் மூன்று முக்கிய பெரும் பிரிவுகளில் பிரிக்கப்பட்டு பிரிவுக்கு மூன்று பரிசுகளாக 9 பரிசுகளும், சிறப்புப் பரிசாக ஒரு பரிசும் வழங்கப்பட்டன. அந்த பிரிவுகளாவன: 1. கலையும் அறிவியலும், 2. உயிரியல், 3. பொறியியலும் பொது. ஒரு சிறப்புப் பரிசானது மிகச்சிறந்த கட்டுரை ஒன்றை வழங்கிய, பொது மக்களில் ஒருவரான அரசாங்கப் பணியாளர் ஒருவருக்கு வழங்கப்பட்டது.
# விக்கிப்பீடியா:2010 கட்டுரைப்போட்டி

## விக்கியில் வழங்கப்பட்ட உதவி தகவல் பக்கங்கள்

- தமிழ் விக்கிப்பீடியாவை சரியான முறையில் அறிமுகப்படுத்த - தமிழ் விக்கிப்பீடியா அறிமுகம் பக்கம்.
- ஏதாவது ஐயங்கள் ஏற்படின் அவற்றை கேட்டுத் தீர்த்துக்கொள்ள - வலைவாசல்:கட்டுரைப்போட்டி/ஐயங்களைத் தீர்த்துக்கொள்ள.
- கட்டுரைப்போட்டிக்கான கட்டுரைகளை எழுதுவதற்கான வழிகாட்டியாக - வலைவாசல்:கட்டுரைப்போட்டி/கட்டுரைகள் எழுதுவதற்கான வழிகாட்டல்கள், விக்கிப்பீடியா:கட்டுரைகள் எழுதுவதற்கான வழிகாட்டல்கள்
- கட்டுரைப்போட்டிக்கான கட்டுரைகளின் தலைப்புக்களை தெரிவு செய்வதில் உதவுவதற்காக - வலைவாசல்:கட்டுரைப்போட்டி/தலைப்புகள் பட்டியல், விக்கிப்பீடியா:தலைப்புத் தெரிவுக்கான உதவி
- மாதிரிக் கட்டுரைகளைக் காட்டுவதற்கு - வலைவாசல்:கட்டுரைப்போட்டி/மாதிரிக் கட்டுரைகள்.
- கட்டுரைப்போட்டிக்கான விதிகளைக்கூற - விக்கிப்பீடியா:கட்டுரைப்போட்டி விதிகள்
# விக்கிப்பீடியா:2010 கட்டுரைப்போட்டி

## கட்டுரைப்போட்டி ஒருங்கிணைப்புக் குழு

கட்டுரைப்போட்டியை நடத்துவதற்காக விக்கிப்பீடியாவுக்கு வெளியேயும், விக்கிப்பீடியா பயனர்களைக் கொண்டும் ஒருங்கிணைப்புப் பணியில் பலரும் ஈடுபட்டனர். இப்போட்டிக்கான கட்டுரைகளை இணையத்தளம் மூலம் பெறுவதற்காக இணையத்தள வடிவமைப்பும் http://tamilint2010.tn.gov.in மேற்கொள்ளப்பட்டது. அவ்வடிவமைப்பில் ஈடுபட்ட யுவராஜ் (முதுகலை கணினிப் பயன்பாட்டுப் பிரிவு மூன்றாமாண்டு மாணவர், அண்ணா பல்கலைக்கழகம்-திருச்சி) என்ற மாணவருக்கு, பரிசு வழங்கலின்போது சிறப்புப் பரிசும் வழங்கப்பட்டது.  
விக்கிப்பயனர்களில் ஒருங்கிணைப்புக் குழுவில் குறிப்பிடப்படாத சில பயனர்களும் மிகவும் ஈடுபாட்டுடன் உதவினர்.
# விக்கிப்பீடியா:2010 கட்டுரைப்போட்டி

## பரிசுக்கான கட்டுரைகள் தேர்வு

போட்டி தொடர்பான அடிப்படைத் தகவல்களைத் கொடுப்பதற்கும், பங்களிப்பாளர்கள் எழுதும் கட்டுரைகளை ஏற்றுக் கொள்வதற்குமாக ஒரு இணையத்தளம் http://tamilint2010.tn.gov.in தமிழ்நாடு அரசாங்கத்தால் உருவாக்கப்பட்டு, அந்த குறிப்பிட்ட தளம்பற்றி இங்கே விக்கியில் அறிவிக்கப்பட்டது. போட்டியாளர்கள் கட்டுரைகளை நேரடியாக அந்த இணையத் தளத்தில் பதிவேற்ற அறிவுறுத்தப்பட்டனர். போட்டி தொடர்பான எல்லா விபரங்களும் அந்த இணையத் தளத்திலேயும் அறியத் தரப்பட்டிருந்தது. அனேகமான போட்டியாளர்கள் அங்கேயே தமது கட்டுரைகளை பதிவேற்றியிருந்தனர். ஆனாலும் சிலர் மின்னஞ்சல் மூலமாகவும், சிலர் விக்கியிலும் பதிவேற்றம் செய்திருந்தனர். அனைத்து கட்டுரைகளும் போட்டியில் சேர்த்துக் கொள்ளப்பட்டன. மொத்தமாக 1191 கட்டுரைகள் கிடைத்தன.  
பின்னர் அனைத்து கட்டுரைகளையும் கணினியில் தரவிறக்கம் செய்து, கட்டுரைப் போட்டியில் உதவிய விக்கிப்பீடியர்களுக்கு பிரித்து வழங்குவதை கலை செய்தார். விக்கிப்பீடியர்கள் பலர் இந்த கட்டுரை தெரிவுப்பணியில் ஈடுபட்டனர். பெரியண்ணன் அவர்கள் கூகிள் விரித்தாள்களை விபரமாகத் தயாரித்தல், கோப்புகளை பிரித்து அனுப்புவதற்காக ஒழுங்குபடுத்தல், கட்டுரைகள் வேறு இணையத் தளங்களிலிருந்து பிரதியெடுக்கப்படாதவை என்பதை உறுதி செய்தல் போன்ற விடயங்களில் மிகவும் உதவியாக இருந்தார்.
# விக்கிப்பீடியா:2010 கட்டுரைப்போட்டி

## பரிசுக்கான கட்டுரைகள் தேர்வு

#### முதலாம் கட்ட வடிக்கட்டல்

இந்த முதலாம் கட்ட வடிகட்டலில் பங்களித்த விக்கிப்பீடியர்கள்: பெரியண்ணன், Kanags, குறும்பன், Arafath, Hibayathulla, Mayooranathan, Natkeeran, கலை, சுந்தர் ஆகியோர். பெறப்பட்ட கட்டுரைகள் யாவும் பகுதிகளாகப் பிரிக்கப்பட்டு, zip file ஆக்கி ஒவ்வொருவருக்கும் வடிகட்டலுக்காக **Dropbox** மூலமாகவோ, **மின்னஞ்சல்** மூலமாகவோ அனுப்பி வைக்கப்பட்டது. அவை தொடர்பான விபரங்கள் **கூகிள் தாளில்** பதிவு செய்யப்பட்டு, கட்டுரைப்போட்டி தெரிவில் பங்குகொண்ட அனைத்து விக்கி உறுப்பினர்களுடனும் பகிர்ந்து கொள்ளப்பட்டது.  
- ஒரு தடவைக்கு மேலாக அனுப்பப்பட்டிருந்த, ஒரே உள்ளடக்கம் கொண்ட கட்டுரைகள் இனங்காணப்பட்டு, அவற்றில் ஒன்று மட்டும் போட்டிக்காக ஏற்றுக் கொள்ளப்பட்டது.
- வெற்றுப் பக்கங்கள், சேதமடைந்த திறக்க முடியாத கோப்புகள் தெரிவிலிருந்து அகற்றப்பட்டன.
- ஆங்கிலத்தில் மட்டுமே எழுதப்பட்டிருந்த கட்டுரைகள் போட்டியிலிருந்து விலக்கப்பட்டன.
- வேறு இடங்களில் இருந்து பிரதியெடுத்த அல்லது Scan செய்யப்பட்டு அப்படியே அனுப்பப்பட்ட கோப்புகள் அகற்றப்பட்டன.
- கலைக்களஞ்சியத் தலைப்புக்கு பொருத்தமல்லாத கட்டுரைகளும் நீக்கப்பட்டன. ஆனாலும் உள்ளடக்கம் விக்கிக்கு ஏற்ற வகையில் இருப்பின், தலைப்பை ஓரளவு மாற்றி போட்டிக்கு சேர்த்துக்கொள்ளப்பட்டது.
- ஒருங்குறியில் எழுதப்பட வேண்டும் என அறிவுறுத்தப்பட்டு இருந்தும், பல கட்டுரைகள் ஒருங்குறியில் எழுதப்பட்டிருக்கவில்லை. அவை கூடுமான வரையில் ஒருங்குறிக்கு மாற்றப்பட்டு போட்டியில் சேர்த்துக் கொள்ளப்பட்டன.  
இந்நிலையில் 532 கட்டுரைகள் அடுத்த கட்ட வடிகட்டலுக்காக எடுத்துக் கொள்ளப்பட்டது. இவற்றில் அனேகமானவை, அடுத்த நபருக்கு அனுப்பப்படும்போது, மீண்டும் எழுத்துருப் பிரச்சனை ஏற்படுவதைத் தவிர்ப்பதற்காக pdf ஆக மாற்றம் செய்யப்பட்டது. இதற்கு Open Office மென்பொருளும் பயன்படுத்தப்பட்டது.
# விக்கிப்பீடியா:2010 கட்டுரைப்போட்டி

## பரிசுக்கான கட்டுரைகள் தேர்வு

#### இரண்டாம் கட்டத் தெரிவு

இந்த இரண்டாம்கட்டத் தேர்வில் 532 கட்டுரைகளையும் பார்வையிட்டு நடுவர்களுக்கு அனுப்புவதற்கான 165 கட்டுரைகளை தெரிவு செய்த விக்கிப்பீடியர்கள்:குறும்பன் (110), Kanags (104), கலை (91), இரவி (70), பெரியண்ணன் (65), சுந்தர் (42), Mayooranathan (30), பரிதிமதி (20).  
முதலாவது கட்ட வடிகட்டலில் ஒருவர் பார்த்த கட்டுரையை, இந்த இரண்டாம் கட்டத் தெரிவில் வேறொருவர் பார்க்குமாறு கோப்புக்கள் பகிர்ந்து Dropbox மூலம் அனுப்பப்பட்டது. தெரிவை அனைவரும் ஒரே இடத்தில் பகிர்ந்துகொள்ளவும், பதிவு செய்யவும் ஏதுவாக கூகிள் தாளில் அட்டவணை தயார் செய்யப்பட்டு பகிர்ந்து கொள்ளப்பட்டது. இருப்பினும் நேரக் குறைபாட்டினால், அனைவராலும் முழுமையாக அதிலுள்ள எல்லா நிரல்களையும் பூர்த்தி செய்ய முடியவில்லை. ஒவ்வொருவரும் அந்த தாளிலேயே, 1. நீக்கப்பட்டவை, 2. நடுவர்களுக்கென தெரிவு செய்யப்பட்டவை, 3. பின்னர் விக்கியில் பயன்படுத்தப்படக் கூடியவை என பகுத்து பதிவு செய்தனர்.  
இந்தத் தெரிவில் கருத்திலெடுக்கப்பட்ட விடயங்கள்:-
- கலைக் களஞ்சியத்துக்கு ஏற்புடைய கட்டுரைகளா என்பதை சரிபார்த்து, அப்படியல்லாதவற்றை நீக்கல், அல்லது விக்கியில் பின்னர் பாவிப்பதற்காக வைத்துக் கொள்ளல்.
- கட்டுரைகள் வேறு எந்த இணையத் தளங்களிலிருந்தும் பிரதியெடுக்கப்படவில்லை என்பது கூகிள் தேடல் மூலம் சரிபார்க்கப்பட்டு உறுதி செய்யப்படல்.
- படியெடுக்கப்பட்ட (Scan) கட்டுரைகளா எனப் பார்க்கப்பட்டு அவற்றையும் நீக்குதல்.
- கட்டுரைத் தலைப்புக்கள் குறிப்பிட்ட துறைக்குரியதா என சரி பார்க்கப்பட்டு, தேவையேற்படின் மாற்றம் செய்யப்படல். (பொது மக்களின் கட்டுரைகள் (PEP) அனைத்தும் அவற்றின் தலைப்பு, உள்ளடக்கத்திற்கேற்ப மேலே சொல்லப்பட்ட 8 துறைகளினுள் சேர்க்கப்பட்டன).
- கலைக்களஞ்சியக் கட்டுரையின் தலைப்பு போலல்லாது இருக்கும் கட்டுரைக்கு தகுந்த தலைப்பு வழங்கல்.
# விக்கிப்பீடியா:2010 கட்டுரைப்போட்டி

## பரிசுக்கான கட்டுரைகள் தேர்வு

#### நடுவர்கள் மதிப்பீடு

விக்கிப்பீடியர்களால் இரண்டாம் கட்டத் தெரிவில் தேர்வாகிய 165 கட்டுரைகளும் முதலில் துறைவாரியாக பிரிக்கப்பட்டு ஒழுங்குபடுத்தப்பட்டது. பின்னர் துறைசார் நடுவர்களுக்கு pdf ஆக மின்னஞ்சல் மூலம் அனுப்பி வைக்கப்பட்டது. அவர்களுக்கு மதிப்பெண்கள் வழங்க வேண்டிய வழிகாட்டுதலும் அனுப்பி வைக்கப்பட்டது.
##### நடுவர்கள்
போட்டிக்கு வரும் கட்டுரைகளை இறுதி மதிப்பீடு செய்வதற்காக குறிப்பிட்ட துறைகளில், உயர் தகுதிகள் கொண்ட நடுவர்கள் குழு ஒன்று அமைக்கப்பட்டது. இந்தக் குழுவில் இந்தியாவிலும் வெளி நாடுகளிலும் வாழும் பல்வேறு துறை அறிஞர்கள் இடம் பெற்றனர். தெரிவு செய்யப்பட்டிருந்த நடுவர்கள் அனைவருக்கும், அவர்கள் மதிப்பீட்டுக்குத் தயாராக உள்ளார்களா எனக் கேட்டு மின்னஞ்சல் அனுப்பப்பட்டது. அவர்களை மின்னஞ்சல் மூலமாகவே தொடர்புகொள்ள வேண்டியிருந்ததால், அவர்களது வேலைப்பளு காரணமாக அவர்களால் இந்தப் பணியை குறுகிய காலத்தில் நிறைவேற்ற முடியாத நிலையிருக்குமானால், அதனை அறிந்து கொள்ளவே இவ்வாறு நினைவூட்டல் அனுப்பப்பட்டது. இறுதிநேரத் தடங்கல்களைத் தவிர்ப்பதற்காகவே இவ்வாறு செய்யப்பட்டது. அவர்களில் மதிப்பீட்டுப் பணிக்கு மின்னஞ்சல் மூலம் ஒப்புதல் தெரிவித்தவர்களுக்கு pdf வடிவில் கட்டுரைக் கோப்புகள் மின்னஞ்சல் மூலமாக அனுப்பி வைக்கப்பட்டு, முடிவுகளும் மின்னஞ்சல் மூலமாகவே பெறப்பட்டது.  
மதிப்பீட்டில் பங்கெடுத்த வெளிநடுவர்கள்:
- முனைவர் இராமகிருஷ்ணன்
- முனைவர் மா.அருச்சுனமணி
- மருத்துவர் ஜா.மரியானோ அண்டோ புருனோ மஸ்கரனாஸ்
- மருத்துவர் கண்ணன் நடராசன்
- மணி மணிவண்ணன்
- முனைவர் நா. கோபாலசாமி
- முனைவர் ஆர். செல்வராஜ்
- முனைவர் பவுல் லியோன் வறுவேல்
- முனைவர் மு. இளங்கோவன்
- பேரா எம். சுந்தரமூர்த்தி
- முனைவர் வே. அனந்தநாராயணன்
- பேரா. இ. மறைமலை
- முனைவர் பாலு விஜய்
- மருத்துவர் சிவனருள் செல்வன்
- சுரேஷ் வெங்கடாச்சலம்
- முனைவர் அண்ணா சுந்தரம்  
குறிப்பிட்ட குறுகிய காலத்தில் கட்டுரைகளை பார்வையிட்டு மதிப்பீடு செய்ய இரு நடுவர்கள் இல்லாதவிடத்து, அல்லது குறிப்பிட்ட துறையில் தகுந்த நடுவர் உடனடியாக கிடைக்காதவிடத்தும், விக்கிப்பீடியர்களே இரண்டாவது நடுவராகவும் செயற்பட்டனர். அவ்வாறு இறுதி மதிப்பீட்டில் செயற்பட்ட விக்கிப்பீடியர்கள்: குறும்பன், Kanags, கலை, இரவி, பெரியண்ணன், சுந்தர், Mayooranathan, பரிதிமதி, Natkeeran  
##### மதிப்பெண்கள் வழங்கப்பட்ட முறை
| **எண்** | **தகவற் செறிவு (15)** | **உசாத் துணைகள் (6)** | **நம்பகத் தன்மை (6)** | **படங்கள் (3)** | **கலைச் சொற்கள் (10)** | **புரியும் படி எழுதல் (10)** | **மொத்த மதிப்பெண் (50)** |
| --- | --- | --- | --- | --- | --- | --- | --- |
| 1 |  |  |  |  |  |  |  |
| 2 | } |  |  |  |  |  |  |
ஒவ்வொரு கட்டுரையையும் இரு நடுவர்கள் பார்த்து, ஒவ்வொருவரும் 50 க்கான மதிப்பெண்களை வழங்குமாறும், பின்னர் அவற்றைக் கூட்டி 100 க்கான மதிப்பெண்களைப் பெறவும் முடிவு செய்யப்பட்டது. மாதிரி மதிப்பீட்டுப் படிவத்தில் உள்ளபடி மதிப்பீடு செய்யப்பட்டது. கட்டுரைக்கு படம் அவசியமற்றதென எண்ணுமிடத்து, அதற்கான மதிப்பையும் ஏனைய பிரிவுகளுக்குள் அடக்கி, மொத்த மதிப்பெண்ணை 50 ஆக்கலாம் எனவும் கூறப்பட்டது.  
- பெறப்பட்ட மதிப்பெண்கள் ஒரு **கூகிள் தாளில்** பதியப்பட்டு ஒழுங்குபடுத்தப்பட்டது. ஒரு விக்கிப்பீடியர் பதிவு செய்ததை, இன்னொரு விக்கிப்பீடியர் நிச்சயப்படுத்தி தவறுகள் நேராமல் பார்த்துக் கொள்ளப்பட்டது. இதனை கலை, பெரியண்ணன் ஆகியோர் செய்தனர்.
# விக்கிப்பீடியா:2010 கட்டுரைப்போட்டி

## பரிசுக்கான கட்டுரைகள் தேர்வு

#### பரிசுபெற்ற கட்டுரைகள் தேர்வு

- பரிசு பெறப்போகும் கட்டுரைகளைத் தேர்வு செய்வதற்காக புதிய **கூகிள் தாள்கள்** துறைவாரியாகத் தயாரிக்கப்பட்டன.
- கலையும் அறிவியலும் (ASC), வேளாண்மை (AG), மருத்துவம் (MED), கால்நடை மருத்துவம் (VET), தொழில்நுட்பம் (TEC), கல்வியியல் (ED) ஆகிய 6 பிரிவுகளுக்கும் தனித்தனியான தாள்கள் தயாரிக்கப்பட்டன.
- விளையாட்டு (SP), சட்டம் (LA) ஆகிய இரு பிரிவுகளில் மிகக் குறைவான கட்டுரைகளே பெறப்பட்டிருந்தமையால், அவை இரண்டையும் ஒன்றாக்கி, அவற்றிற்கான ஒரு தாளும் தயாரிக்கப்பட்டது.
- பொது மக்களின் கட்டுரைகள் (PEP) அனைத்தும் அவற்றின் தலைப்பு, உள்ளடக்கத்திற்கேற்ப மேற்கூறிய 7 தாள்களில் ஒன்றில் சேர்த்துக் கொள்ளப்பட்டிருந்தன.  
- பின்னர் ஒவ்வொரு தாளிலும் கட்டுரைகள் கிடைத்த மதிப்பெண்களின் அடிப்படையில் ஒழுங்குபடுத்தப்பட்டது.
- பரிசுக்குரிய பிரிவுகளாக மூன்று முக்கிய பிரிவுகள் தெரிவு செய்யப்பட்டு, பரிசுக்கான கட்டுரைகள் தெரிந்தெடுக்கப்பட்டது.
- பரிசுக்கான கட்டுரைகளை எழுதியவர்களின் விபரங்கள் http://tamilint2010.tn.gov.in தளத்திலிருந்து பெறப்பட்டு அனைத்து விபரங்களும் பதிவு செய்யப்பட்டன.  
இந்த இறுதி நேரப்பணியை கலை, இரவி மேற்கொண்டனர். பின்னர் பரிசுக்குரியவர்களை தொடர்புகொண்டு, விபரங்களைக் கூறி பரிசு வழங்கலுக்கான ஏற்பாடுகளை இரவி செய்தார்.
##### பரிசுபெற்ற கட்டுரை பிரிவுகள்
###### கலையும் அறிவியலும் (ASC)
இதிலேயே மிக அதிகளவில் கட்டுரைகள் பெறப்பட்டிருந்தன. இந்தப் பிரிவில் முதல் மூன்று கட்டுரைகளைத் தெரிவு செய்தபோது, அதில் ஒரு கட்டுரை ஒரு அரசாங்க ஊழியரால் அனுப்பப்பட்டிருந்தமையால் அந்தக் கட்டுரைக்கு **சிறப்புப் பரிசு** வழங்குவதாக முடிவெடுக்கப்பட்டது. எனவே சிறப்புப்பரிசை விட்டு வேறு மூன்று சிறந்த கட்டுரைகள் பரிசைப் பெற்றன.  
###### உயிரியல்
இதில் வேளாண்மை (AG), மருத்துவம் (MED), கால்நடை மருத்துவம் (VET) ஆகிய மூன்று துறைகளும் கருத்தில் எடுக்கப்பட்டன. துறைக்கு ஒன்றாக மூன்று கூடிய மதிப்பெண் கொண்ட கட்டுரைகள் தெரிவு செய்யப்பட்டு, அவற்றின் மதிப்பெண்களின் அடிப்படையில் முதலாம், இரண்டாம், மூன்றாம் பரிசுகள் முடிவு செய்யப்பட்டன.
###### பொறியியல், பொது
இதில் தொழில்நுட்பம் (TEC), கல்வியியல் (ED), விளையாட்டு + சட்டம் (SP+LA) என்ற பிரிவுகளில், பிரிவுக்கு ஒன்றாக மூன்று கூடிய மதிப்பெண் கொண்ட கட்டுரைகள் தெரிவு செய்யப்பட்டு, அவற்றின் மதிப்பெண்களின் அடிப்படையில் முதலாம், இரண்டாம், மூன்றாம் பரிசுகள் முடிவு செய்யப்பட்டன.
# விக்கிப்பீடியா:2010 கட்டுரைப்போட்டி

## அறிய வேண்டியவை

#### ஏற்பட்ட பிரச்சனைகள்

##### அதிக நேரம் தேவைப்பட்டது
- பெறப்பட்ட கட்டுரைகள் அனைத்தையும் துறைகள் வாரியாகப் பிரித்து, அவற்றை ஒழுங்கு செய்து, தனிக் கோப்புகளாக்கி அனுப்ப வேண்டியிருந்தது.
- சில கட்டுரைகள் தவறான துறையில் வகைப்படுத்தப்பட்டிருந்தன. அவற்றையும் சரிபார்க்க வேண்டியிருந்தது. * எந்தவொரு கட்டுரையும் தவறவிட்டு விடப்படக்கூடாது என்ற கவனத்துடன் செயற்படும்போது, பல விடயங்களை மீண்டும் மீண்டும் சரிபார்த்துக் கொள்ள வேண்டிய தேவையும் இருந்தது.
- மின்னஞ்சல் மூலமாகவே தொடர்புகளை கொண்டிருந்ததனால், நேர வலய வேறுபாடுகள், அவரவர் சொந்த வேலைப்பளுக்கள் காரணமாக உடனுக்குடன் தொடர்பு கொள்வதில் சிரமமும், நேரச் சிக்கலும் இருந்தது.  
##### கட்டுரைகளை அனுப்புவதில் ஏற்பட்ட சிக்கல்
அதிகமான கட்டுரைகளை மின்னஞ்சல் மூலம் அனுப்பும்போது, அவை அதிக இடத்தைப் பிடித்ததால் அனுப்ப முடியவில்லை. Zip file ஆக மாற்றி அனுப்பினாலும், சிலர் அது தங்களால் திறக்க முடியவில்லை. வேறு வழியில் அனுப்பும்படி கேட்டார்கள். பின்னர் மீண்டும் அவற்றை Rar file ஆக மாற்றியோ, அல்லது அவற்றைப் பிரித்து சிறிய கோப்புகளாகவோ அனுப்ப வேண்டியிருந்தது. ஒரே வேலையை மீண்டும் மீண்டும் செய்வதில் அதிக நேரம் செலவானது. Dropbox மூலம் பகிர்ந்து கொள்ளப்பட்ட வேளைகளில் இந்தப் பிரச்சனை ஓரளவு தீர்ந்தது.
##### ஒருங்குறி மாற்றம்
பல கட்டுரைகள் ஒருங்குறியில் இருக்கவில்லை. அவற்றை ஒருங்குறிக்கு மாற்ற முடிவு செய்திருந்தமையால், ஒவ்வொரு கட்டுரையாக வெவ்வேறு முறைகளை போட்டுப் பார்த்து ஒருங்குறிக்கு மாற்ற முயற்சி செய்ய வேண்டியிருந்தது. அதற்கு அதிக நேரம் செலவானது. சுரதா தமிழ் எழுதி, NHM Converter Online, Jaffnalibarary.com போன்றன இதற்காகப் பயன்படுத்தப்பட்டன. சில கட்டுரைகளை ஒருங்குறிக்கு மாற்றும்போதுகூட சில எழுத்துக்கள் தவறாகவே இருந்தன. அப்படியான நிலைகளில் எழுத்துத் திருத்தமும் செய்ய வேண்டியிருந்தது. அப்படி ஒருங்குறிக்கு மாற்றப்பட்ட கோப்புகள், மீண்டும் எழுத்துருப் பிரச்சனை ஏற்படுவதைத் தவிர்ப்பதற்காக pdf ஆக மாற்றம் செய்யப்பட்டு அனைவருக்கும் அனுப்பி வைக்கப்பட்டது. தெரிவு செய்யப்பட்ட கோப்புகள் மட்டும் தனியாக பதிவு செய்யப்பட்ட ஒரு நிலையில், கட்டுரைகள் பிரதியெடுக்கப்படாதவை என்பதை உறுதிப்படுத்த, அவற்றிலிருந்து சில வசனங்களை கூகிள் தேடலுக்காக pdf இலிருந்து வெட்டி ஒட்டி போட முடியாமல் போனதால், மீண்டும் மூலக் கோப்பைத் தேட வேண்டியும் வந்தது.
##### பிரதியெடுக்கப்பட்ட கட்டுரைகள்
பல கட்டுரைகள் இணையத்தளங்களிலிருந்து வரிக்குவரி மாறாமல் எழுதப்பட்டிருந்தன. ஒரு சில கட்டுரைகள் தமிழ் விக்கிப்பீடியாவிலிருந்தே பிரதி செய்யப்பட்டிருந்தது. சிலர் எங்கேயோ இருந்து Scan செய்து அதை அப்படியே கோப்பாக அனுப்பியிருந்தனர்.
இதில் புத்தகங்களிலிருந்து வரிக்குவரி மாறாமல் பார்த்து எழுதப்பட்டதா என்பதை கண்டு பிடிப்பது கட்டுரைகள் தெரிவு நிலையில் முடியாத விடயமாகும்.
# விக்கிப்பீடியா:2010 கட்டுரைப்போட்டி

## அறிய வேண்டியவை

#### தவறுகளும், திருத்தும் வழி முறைகளும்

##### ஏற்பட்ட தவறுகள்
##### திருத்திக் கொள்ளக்கூடிய வழிமுறைகள்
- நேரடியாக விக்கியிலேயே கட்டுரைகள் தனியான ஒரு பயனர் வெளியில் பதிவு செய்யப்பட்டால் வேலை இலகுவாக்கப்படும்.
- ஒருங்குறியில் மட்டுமே கட்டுரைகள் பெறப்பட்டால் வேலைப்பளு குறையும்.
# விக்கிப்பீடியா:2010 கட்டுரைப்போட்டி

## கட்டுரைகளை விக்கியில் பதிவேற்றும் பணி

கட்டுரைப் போட்டியில் பரிசுபெற்ற, விக்கியில் பதிவேற்றக் கூடியவை என அடையாளம் காணப்பட்ட கட்டுரைகளை விக்கியில் பதிவேற்றும் பணியை ஏற்கனவே விக்கியிலுள்ள பயனர்கள் செய்கின்றனர். பதிவேற்றம் செய்யப்படும் கட்டுரைகள் ஒரு பக்கத்தில் பதிவு செய்யப்பட்டு வருகின்றன. பதிவேற்றம் செய்யப்படும் கட்டுரைகளின் பேச்சுப்பக்கத்தில் இவை கட்டுரைப் போட்டியில் பெறப்பட்ட கட்டுரைகள் என்பது ஒரு வார்ப்புரு மூலம் குறிக்கப்பட்டு வருகிறது.
# தேனி மாவட்ட சார் நிலை நீதிமன்றங்கள்

தேனி மாவட்டத்தில் தேனி, பெரியகுளம், உத்தமபாளையம், போடிநாயக்கனூர், ஆண்டிபட்டி ஆகிய ஊர்களில் நீதிமன்றங்கள் அமைந்துள்ளன.
# தேனி மாவட்ட சார் நிலை நீதிமன்றங்கள்

## தேனி

தேனி மாவட்டத்தின் தலைநகரான தேனியில் கீழ்காணும் நீதிமன்றங்கள் அமைந்துள்ளன.  
1. மாவட்ட முதன்மை நீதிபதி
1. தலைமைக் குற்றவியல் நீதிபதி
1. சார்பு நீதிபதி
1. மாவட்ட உரிமையியல் நீதிபதி
1. குற்றவியல் நீதிபதி
# தேனி மாவட்ட சார் நிலை நீதிமன்றங்கள்

## பெரியகுளம்

தேனி மாவட்டம் பெரியகுளத்தில் கீழ்காணும் நீதிமன்றங்கள் அமைந்துள்ளன.  
1. மாவட்டக் கூடுதல் முதன்மை மற்றும் விரைவு நீதிமன்ற நீதிபதி
1. சார்பு நீதிபதி
1. மாவட்ட உரிமையியல் நீதிபதி
1. குற்றவியல் நீதிபதி
# தேனி மாவட்ட சார் நிலை நீதிமன்றங்கள்

## உத்தமபாளையம்

தேனி மாவட்டம் உத்தமபாளையத்தில் கீழ்காணும் நீதிமன்றங்கள் அமைந்துள்ளன.  
1. சார்பு நீதிபதி
1. மாவட்ட உரிமையியல் நீதிபதி
1. குற்றவியல் நீதிபதி
# தேனி மாவட்ட சார் நிலை நீதிமன்றங்கள்

## போடிநாயக்கனூர்

தேனி மாவட்டம் போடிநாயக்கனூரில் கீழ்காணும் நீதிமன்றம் அமைந்துள்ளது.  
1. மாவட்ட உரிமையியல் மற்றும் குற்றவியல் நீதிபதி
# தேனி மாவட்ட சார் நிலை நீதிமன்றங்கள்

## ஆண்டிபட்டி

தேனி மாவட்டம் ஆண்டிபட்டியில் கீழ்காணும் நீதிமன்றம் அமைந்துள்ளது.  
1. மாவட்ட உரிமையியல் மற்றும் குற்றவியல் நீதிபதி
# தேனி மாவட்ட சார் நிலை நீதிமன்றங்கள்

## வெளி இணைப்பு

- தேனி மாவட்ட நீதிமன்றங்கள் குறித்த ஆங்கிலத் தகவல்
# செர்பெரஸ் நடவடிக்கை

**செர்பெரஸ் நடவடிக்கை** (*Operation Cerberes*) என்றழைக்கப்படும் **கால்வாய் ஓட்டம்** (*Channel Dash*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு நடவடிக்கையாகும். இந்த நடவடிக்கையில் நாசி ஜெர்மனியின் கடற்படை போர்க் கப்பல்கள் *ஷார்ன்ஹோஸ்ட்*, *நைசனாவ்*, *பிரின்ஸ் ஆய்கென்* மூன்றும் பிரித்தானிய கடற்படையின் கடல் முற்றுகையை முறியடித்து பிரான்சின் பிரெஸ்ட் துறைமுகத்திலிருந்து ஆங்கிலக் கால்வாய் வழியாக ஜெர்மனிக்குத் தப்பிச் சென்றன.
# செர்பெரஸ் நடவடிக்கை

## பின்புலம்

1941ல் அட்லாண்டிக் சண்டை எனப்படும் பிரிட்டன் மீதான ஜெர்மானியக் கடல் முற்றுகை உச்சகட்டத்திலிருந்தது. அமெரிக்காவிலிருந்து பிரிட்டனுக்கு ராணுவ தளவாடங்களை ஏற்றி வரும் நேச நாட்டு சரக்குக் கப்பல் கூட்டங்களை நாசி ஜெர்மனியின் கடற்படை குறி வைத்துத் தாக்கிக் கொண்டிருந்தது. தளவாடங்களின்றி பிரிட்டன் மக்கள் பட்டினி கிடக்க வேண்டும், பிரிட்டனின் படைகள் வலுவிழக்க வேண்டுமென்பதே ஜெர்மனியின் இந்த கடல் முற்றுகையின் நோக்கம். அதற்காக யு-போட்டுகளையே (நீர்மூழ்கிக் கப்பல்கள்) பெரும்பாலும் ஜெர்மானியக் கடற்படை பயன்படுத்தினாலும், சில கடற்பரப்பு போர்க்க்கப்பல்களையும் பயன்படுத்தி வந்தது. 1940ல் பிரான்சு ஜெர்மனியால் ஆக்கிரமிக்கப்பட்டதனால் அந்நாட்டு அட்லாண்டிக் கடற்கரைத் துறைமுகங்கள் அட்லாண்டிக் போரில் ஈடுபட ஜெர்மன் கடற்படைத் தளங்களாக உபயோகப்படுத்தப்பட்டன. அத்துறைமுகங்களுள் முக்கியமானது பிரெஸ்ட்.  
மார்ச் 22, 1941ல் ஜெர்மனியின் புகழ்பெற்ற பேட்டில்குரூசர் வகைக் கப்பல்களான *ஷார்ன்ஹோஸ்ட்* மற்றும் *நைசனாவ்* அட்லாண்டிக் போரில் பங்கு கொள்ள ஜெர்மானியக் கடற்படை தலைமையகத்தால் பிரெஸ்ட் துறைமுகத்திற்கு அனுப்பப்பட்டன. ஜூன் 1, 1941ல் ஹெவிகுரூசர் வகைக் கப்பல் *பிரின்ஸ் ஆய்கென்* அவைகளுடன் இணைந்து கொண்டது. அடுத்த சில மாதங்களுக்கு அட்லாண்டிக் கடலில் நேச நாட்டு சரக்குக் கப்பல் கூட்டங்களை இவை வேட்டையாடின. ஆனால் பிரெஸ்ட் துறைமுகம் இங்கிலாந்தில் உள்ள நேச நாட்டு வான்படை விமானங்களின் தாக்குதல் எல்லைக்குள் இருந்ததால், அவை இம்மூன்று கப்பல்களும் பிரெஸ்டுக்கு திரும்பும் போதெல்லாம் அவற்றின் மீது தொடர்ந்து தாக்குதல் நடத்தி வந்தன. இதனால் இக்கப்பல்களுக்கு அடிக்கடி பழுது ஏற்பட்டது. பிரிட்டானியக் கடற்படையுடன் ஒப்பிடுகையில் ஜெர்மனியின் கடற்படை பலவீனமாக இருந்ததால், இம்மூன்று போர்க்கப்பல்களையும் இழக்கக் கூடாது, மாறாகப் பாதுகாக்க வேண்டுமென்று ஜெர்மனியின் கடற்படைத் தளபதிகள் முடிவு செய்தனர். பெப்ரவரி 1942ல் இம்மூன்று கப்பல்களையும் ஜெர்மனியின் துறைமுகங்களுக்குத் திரும்புமாறு உத்தரவிட்டனர்.
# செர்பெரஸ் நடவடிக்கை

## விளைவுகள்

இந்த நடவடிக்கை ஜெர்மனிக்குப் பெருத்த வெற்றியாக முடிவடைந்தது. பிரிட்டானியப் படைகள் ஆதிக்கம் செலுத்தும் ஆங்கிலக் கால்வாயின் வழியாக வெற்றிகரமாக மூன்று ஜெர்மானியக் கப்பல்களும் பெரிய இழப்புகளின்றி சிறு சேதங்களுடன் மட்டும் தப்பி விட்டன. இது கீழ்நிலை உத்தியளவில் நாசி ஜெர்மனிக்குப் பெரும் வெற்றியாகக் கருதப்பட்டாலும் மேல்நிலை உபாய அளவில் தோல்வியாகக் கருதப்படுகிறது. ஏனெனில் ஜெர்மனி திரும்பிய மூன்று கப்பல்களும் மீண்டும் அட்லாண்டிக் போரில் ஈடுபடவேயில்லை. அட்லாண்டிக் கடல் முற்றுகையை அமல்படுத்த வேண்டிய இந்த போர்க்கப்பல்கள் அடுத்த சில ஆண்டுகளை நார்வே நாட்டு கடற்பகுதிகளில் ரோந்து செய்து கழித்தன. இவை தப்பிய சில வாரங்களுக்குள்ளாக நடந்த சென் நசேர் திடீர்த்தாக்குதல் ஜெர்மானிய போர்க்கப்பல்கள் வட அட்லாண்டிக் கடல் முற்றுகையில் ஈடுபடும் வாய்ப்பை அறவே அழித்து விட்டது. இதனால் அட்லாண்டிக் போரில் யு-போட்டுகளை மட்டும் பயன்படுத்தும் கட்டாயநிலை ஜெர்மனிக்கு ஏற்பட்டது.
# வீடியோகான் மொபைல்

**வீடியோகான் மொபைல் சர்வீஸ்** (ஆங்கிலம்: Videocon Mobile Service) இந்தியாவின் வீடியோகான் குழுமத்தின் ஒரு அங்கமாகும். இந்நிறுவனம் இந்தியாவில் ஜி.எஸ்.எம் வகை நகர்பேசி சேவை வழங்குகிறது. இந்நிறுவனத்தின் தலைமையகம் மும்பையில் உள்ளது. தற்பொழுது இந்தியாவில் 16 வட்டங்களில் சேவை வழங்குகிறது.
# வீடியோகான் மொபைல்

## சிறப்பு

குறிப்பிட்ட மாதாந்திர வாடகையில் தினசரி 60 நிமிடங்கள் இலவசமாக பேசும் கட்டண திட்டம் இந்நிறுவனத்தின் சிறப்பம்சம்.
# வீடியோகான் மொபைல்

## வழங்கும் சேவைகள்

- குரல் வழி அழைப்புகள்
- குறுஞ்செய்தி
- நகர்பேசி இணையம்
- மதிப்புக்கூட்டு சேவைகள்
# வீடியோகான் மொபைல்

## மேற்கோள்களும் குறிப்புகளும்

- வீடியோகான் இணையம்
# இலங்கை அரச மருந்தகக் கூட்டுத்தாபனம்

**இலங்கை அரச மருந்தக கூட்டுத்தாபனம்** (*State Pharmaceuticals Corporation of Sri Lanka*) 1971ம் ஆண்டு அரச கைத்தொழில் கூட்டுத்தாபன சட்டமூலத்தின் கீழ் உருவாக்கப்பட்டு இலாப நோக்கம் கொண்டு இயங்கி வரும் ஒரு நிருவனமாகும். இந்நிறுவனம் இலாப நோக்கம் கொண்டு இயங்குவதால் வருமானவரி திணைக்களத்துக்கும், திரைசேரிக்கான பங்கு இலாபத்தையும் சொலுத்துகின்றது. அரச மருந்தக கூட்டுத்தாபனமானது, மருந்துகளை விநியோகிக்கும் பல்வேறு தனியார் நிறுவனங்களுடன் போட்டியிட்டு தொடர்ந்தும் முன்னிலை வகித்து வருகின்றது.
# இலங்கை அரச மருந்தகக் கூட்டுத்தாபனம்

## நோக்கம்

மக்களுக்கு தரத்தில் உயர்ந்ததும், பாதுகாப்பானதும், நேர்த்தியானதுமான மருந்துகளை நியாய விலையில் வழங்குதல்.
# இலங்கை அரச மருந்தகக் கூட்டுத்தாபனம்

## பிரதான குறிக்கோள்

ஒழிவு மறைவற்ற முறையில் கேள்விப்பத்திர கோரலின் மூலம் உயர்ந்தரக பதுகாப்பான மருந்துவகைகளை விலைக்கு வாங்கி,
- சுகாதார விநியோகப் பிரிவின் மூலம் சுகாதார அமைச்சுக்கு வழங்குதல்.
- அரச மருந்தகம் (Rajaya Osu Sala), முகவர் மருந்தகம் (Franchise Osu Sala), அனுமதி பெற்ற மருத்துவக் கடைகள் (Authorised Retailers), தனியார் பாமசி மூலம் மக்களுக்கு வழங்குதல்.
# கிழக்கு ஐரோப்பா

சபையின் வரையறையின் படி கிழக்கு ஐரோப்பா
(சிவப்பு வண்ணத்தில்):  
**சிவப்பு ஐரோப்பா** பொதுவாக ஐரோப்பா கண்டத்தில் கிழக்கிலுள்ள நாடுகளைக் குறிக்கும். வடக்கு ஐரோப்பாவில் இடம் பெற்றுள்ள நாடுகள், புவியியல், அரசியல், மொழியியல், தட்பவெட்ப நிலை என்று வரையறையைப் பொறுத்து மாறுகின்றன. ஐக்கிய நாடுகள் சபையின் புள்ளியல் துறையின் வரையறையின் படி பின்வரும் நாடுகள் கிழக்கு ஐரோப்பிய நாடுகளாகக் கருதப்படுகின்றன:  
- பெலாருஸ்
- பல்கேரியா
- செக் குடியரசு
- ஹங்கேரி
- மல்டோவா
- போலந்து
- ரொமேனியா
- ரஷ்யா
- சுலோவாக்கியா
- உக்ரைன்
# துருவம்

**புவியியல் துருவங்கள்** எனப்படுபவை ஒரு கோளின் சுழலச்சின் இரு முனைகள். பூமியிலும் இப்படி இரு துருவங்கள் உள்ளன. அவை - வட துருவம் மற்றும் தென் துருவம். இவற்றுள் வட துருவம் கோளின் நிலநடுக் கோட்டின் வடக்கே 90 பாகை (நிலநேர்க்கோட்டு முறையில்) அளவிலும் தென் துருவம் தெற்கே 90 பாகை அளவிலும் அமைந்துள்ளன. காந்தவியல் துருவங்களும் இவையும் ஒன்றல்ல, வேறு வேறாகும்.
# சுமார்த்த விசாரம்

**சுமார்த்த விசாரம்** என்பது கேரளத்தில் நம்பூதிரிகளின் சமூகத்தில் வழக்கிலிருந்த ஒரு குற்ற விசாரணை முறை. நம்பூதிரிப் பெண்களின் நடத்தையில் சந்தேகம் உண்டானால் அவர்களை விசாரணைக்குட்படுத்தி தண்டனை வழங்கும் ஒருதலைப்பட்ச விசாரணை முறை இது.
# சுமார்த்த விசாரம்

## மலையாளப் பிராமணர்கள்

கேரளத்தில் உள்ள மலையாளப் பிராமணர்கள் ஒரே சிறு சாதியைச் சேர்ந்தவர்கள். இவர்கள் **நம்பூதிரிகள்** எனப்படுகிறார்கள். இவர்கள் கிபி இரண்டாம் நூற்றாண்டு வாக்கில் ஆந்திராவில் இருந்து மலைப்பாதை வழியாக கேரளத்துக்கு வந்து குடியேறியவர்களாக இருக்கலாம் என்பது பிரபலமான ஊகம். கிபி 12 ம் நூற்றாண்டு காலகட்டத்தில் பெரும் இஸ்லாமியப்படையெடுப்புகளால் ஆந்திர மையநிலப்பகுதி சின்னபின்னமாகிக் கிடந்தது. பெரும் எண்ணிக்கையில் மக்கள் இடம்பெயர்ந்த காலகட்டம் இது.  
கேரளத்து நிலத்தில் பெரும்பகுதி முழுக்க முழுக்க கொடும் காடாகக் கிடந்த காலம் அது. புராதன சேர மன்னர்குலம் நம்பூதரிகளால் அழிக்கப்பட்டது.  
கி.பி பதினொன்றாம்நூற்றாண்டுவரை முந்நூறு வருடம் கேரளத்தில் சோழர்களின் நேரடி ஆட்சி நிலவியது. சோழர்களின் ஆட்சி மறைந்தபோது சோழர்களுடைய தளபதிகளாக இருந்தவர்களும் சோழர்களுக்குக் கப்பம்கட்டிவாழ்ந்த உள்ளூர் குறுநிலப்பிரபுக்களும் சுதந்திர அரசர்களாக தங்களை பிரகடனம்செய்துகொண்டார்கள். இவர்களில் சிலர் பழைய சேரமன்னர்களின் வாரிசுகள். ஐதீகத்தின்படி ஐம்பத்தியாறு சிறு அரசுகள் இக்காலகட்டத்தில் சின்னஞ்சிறு கேரள மண்ணில் இருந்தன.  
இக்காலகட்டத்தில் கேரளத்துக்கு வந்த ஆந்திர தேசத்து வைதீகர்கள் கேரள மன்னர்களால் விரும்பி வரவேற்கப்பட்டார்கள். அக்காலகட்டத்தில் பலவகையான இனக்குழுக்களை ஒன்றாகத்திரட்டி ஓர் அரசமைப்பை உருவாக்கும் முக்கியமான கருத்தியல் சக்தியாக வைதிகம் விளங்கியது. இந்திய நிலப்பகுதியெங்கும் பிராமணர்களின் சாத்வீகமான அதிகாரப்பரவலாக்கம் மூலமே படையெடுப்புகள் இல்லாமல் இனக்குழுக்கள் வெல்லப்பட்டு, ஒற்றைச்சமூகமாக திரட்டப்பட்டு, அரசு உருவாக்கம் நிகழ்ந்தது.  
பெருமதம் சார்ந்த கோயில்களை நிறுவுவதும் நாட்டார் வழிபாட்டுத்தெய்வங்களை பெருந்தெய்வங்களாக மாற்றுவதும் முதல்படி. அந்த நம்பிக்கையின் மையச்சரடில் பல்வேறு சாதிகளை அடுக்குவது அடுத்த படி. அவர்கள் அனைவரும் ஏற்கும் கருத்தியல் அதிகாரம் இவ்வாறாக நிறுவப்படுகிறது. அந்த அதிகாரத்தை தங்களை ஆதரிக்கும் மன்னர்களுக்கு வைதீகர்கள் அளிக்கிறார்கள். அவ்வாறாக க்ஷத்ரிய – வைதிக கூட்டு உருவாகிறது. இதுவே நம் மரபின் அதிகாரக்கட்டுமானத்தின் சூத்திரம்.  
கேரளநிலத்தில் சிவன்,விஷ்ணு,ராமன்,கிருஷ்ணன் போன்ற பெருந்தெய்வங்களை நம்பூதிரிகள் நிறுவினார்கள். சேரன்செங்குட்டுவன் காலம் முதலே இருந்துவந்த பத்தினித்தெய்வ வழிபாட்டை பகவதி வழிபாடாக உருமாற்றம்செய்தார்கள். கேரளத்தின் அதிகாரம் கோயில்களை மையமாக்கியதாக அமைந்தது. கோயில்கள் நம்பூதிரிகளின் உடைமைகளாக இருந்தார்கள். இவ்வாறு ஒருநூற்றாண்டுக்குள் கேரளத்தின் மொத்த அதிகாரமும் நம்பூதிரிகளின் கைகளுக்கு வந்தது.  
உச்ச அதிகாரத்தில் இருந்த நம்பூதிரிகள் தங்கள் சாதியின் தனித்துவத்தைப் பேணுவதில் கவனமாக இருந்தார்கள். பிற பிராமணர்கள் எவரிடமும் இல்லாத பல சடங்குகளும் நம்பிக்கைகளும் குலவழக்கங்களும் அவர்களுக்கு உண்டு. அவற்றைப்பேணும்பொருட்டு சாதிச்சபைகளையும், சாதி நீதிமன்றங்களையும், அதற்கான விசாரணை முறைகளையும் உருவாக்கி மிகக்கறாராக கடைப்பிடித்தார்கள். தங்கள் சாதித் தனித்துவத்தைப் பேண விரும்பும் எல்லா சிறிய சாதிகளையும்போல தங்கள் பெண்களுக்கு பிற சாதியிடம் தொடர்பே ஏற்படக்கூடாது என்பதில் குறியாக இருந்தார்கள். ஆகவே பெண்கள் மீது உச்சகட்ட கட்டுப்பாடுகள் விதிக்கப்பட்டன. மூர்க்கமாகப் பெண்களை ஒடுக்கும் இந்த வழக்கம் பெரும்பாலும் எல்லா பழங்குடிகளிடமும் இருப்பதுதான். நம்பூதிரிகளின் பல பழக்கவழக்கங்கள் முற்றிலும் பழங்குடித்தன்மை கொண்டவை.
# சுமார்த்த விசாரம்

## நம்பூதிரிகளும் நாயர்களும்

நம்பூதிரிகள் சிறுபான்மையினர். அவர்களுக்கு நேரடியாக ஆயுதபலம் சாத்தியமில்லை. ஆகவே கேரளத்தில் மட்டும் ஒரு தனி வழக்கத்தை அவர்கள் கடைப்பிடித்தார்கள். நம்பூதிரி ஆண்கள் மன்னர்குடும்பங்களிலும், நாயர்சாதியின் பெருநிலப்பிரபுக்களின் குடும்பங்களிலும் பெண்களை மணம்புரிந்துகொண்டார்கள். அதன்மூலம் அக்குடும்பங்களுடன் உதிர உறவை நிறுவினார்கள். நாயர்கள் நேரடியாக ஆயுதங்க¨ளைக் கையாண்ட சாதி. நிலங்களை கையில் வைத்திருந்தவர்கள். இந்த உறவு நம்பூதிரிகளுடைய ஆதிக்கத்தை நிலைநாட்டியது.நாயர்களுக்கு மத அதிகாரத்தை அளித்தது.  
இந்த வழக்கம் நின்றுவிடாமலிருக்க நம்பூதிரிகள் ஒரு மரபை சட்டமாக்கினார்கள். நம்பூதிரிச் சாதியில் ஒரு குடும்பத்தின் மூத்த மகன் மட்டுமே நம்பூதிரிப்பெண்ணை மணம் புரிந்துகொள்ள முடியும். பிற மகன்கள் மன்னர்குடும்பங்களிலோ, நாயர் சாதியிலோ மட்டுமே மணம்புரிந்துகொள்ள வேண்டும். அவர்களுக்கு நம்பூதிரிப்பெண் விலக்கு. நம்பூதிரிகள் ஆண்வழிச் சொத்துரிமை கொண்டவர்கள். நாயர்கள் பெண்வழிச்சொத்துரிமை கொண்டவர்கள். ஆனால் நம்பூதிரிச்சொத்துக்களுக்கு குடும்பத்தின் மூத்த மகன் மட்டுமே வாரிசு. பிறருக்கு எந்த உரிமையும் இல்லை  
இதன் விளைவாக நம்பூதிரிச் சொத்துக்கள் நூற்றாண்டுகளாக பிளவுபடவே இல்லை. நம்பூதிரிச்சாதியின் எண்ணிக்கை அதிகரிக்கவில்லை. ஆகவே அவர்களின் ஆதிக்கம் நீடித்தது. ஆனால் நம்பூதிரிப்பெண்களில் மிகப்பெரும்பாலானவர்கள் கன்னியராகவோ விதவைகளாகவோ நின்றுவிட நேர்ந்தது. ஆகவே அவர்களிடம் பாலியல் மீறல்களுக்கான வாய்ப்புகள் சற்று அதிகம். இதனால் நம்பூதிரிகள் தங்கள் பெண்களின் கற்பை கண்காணிக்கவும் தண்டிக்கவும் **ஸ்மார்த்த சபை**(ஆசார விதிகளின்படி ஒழுக்க மீறல்களை விசாரிக்கும் ஒரு அமைப்பு) என்ற அமைப்பை உருவாக்கிக்கொண்டார்கள். பாலுறவைக் கண்காணிப்பதற்கென்றே ஒரு தனி அமைப்பு வைத்திருந்த ஒரே சாதி நம்பூதிரிகள்தான்.
# சுமார்த்த விசாரம்

## அந்தர்ஜனம்

நம்பூதிரிப்பெண் அந்தர்ஜனம் [**உள்ளே இருப்பவள்**] என்று அழைக்கப்பட்டாள். அதன் மொழியாக்கம் சாதாரணர்களால் அழைக்கப்பட்டது, **அகத்தம்மா**. அந்தர்ஜனங்கள் வெள்ளை ஆடை மட்டுமே அணியவேண்டும். உடலையும் முகத்தையும் முழுமையாக மறைத்துக்கொண்டுதான் வெளியே கிளம்ப வேண்டும். குளிப்பதற்குக் கூட தனியாக வீட்டை விட்டு செல்லவே கூடாது. எப்போதும் கையில் ஒரு ஓலைக்குடையை வைத்திருக்க வேண்டும். இதற்கு மறைக்குடை என்று பெயர். ஆண்கள் யாரைக் கண்டாலும் அந்தக்குடையால் முகத்தை மறைத்துக்கொள்ள வேண்டும். விதவை மறுமணம் அனுமதிக்கப்படவில்லை. மொத்தத்தில் இருண்ட நம்பூதிரி இல்லங்களில் பிறந்து இருளில் வாழ்ந்து இருளில் மடியும் வாழ்க்கை அவர்களுடையது.
# சுமார்த்த விசாரம்

## ஸ்மார்த்த விசாரம்-பெயர் விளக்கம்

அந்தர்ஜனங்களின் அடுக்களை தோஷம் என்பது இந்தக் குற்றச்சாட்டுக்குப் பெயர். பரபுருஷனிடம் ஒரு அந்தர்ஜனம் (மனைக்குள் இருக்கும் மக்கள் என்று அர்த்தம்) தொடர்பு கொண்டுவிட்டாள் என்ற சமூகத்துக்குள் ஒரு வதந்தி உருவாகும்போது இந்த ஸ்மார்த்த விசாரம் நடத்தப்படும்.
# சுமார்த்த விசாரம்

## தாசீ விசாரம்

இந்த ஸ்மார்த்த விசாரம் 'தாசீ விசாரத்தில்' துவங்குகிறது. அதாவது அந்தர்ஜனத்தின் வேலைக்காரியை விசாரணை செய்தல். வேலைக்காரி தன் எஜமானி நடத்தை கெட்டவள் என்பதை உறுதி செய்துவிட்டால், உடனே அந்த அந்தர்ஜனம் தன் பெயரை இழக்கிறாள். தன் திணையையும் இழக்கிறாள். அதாவது அஃறிணை ஆகிறாள். அதுமுதல், அவள் **'சாதனம்**' என்றே அறியப்படுகிறாள்.  
தாசீ விசாரம் முடிந்தவுடன் அடுத்த கட்டம் சாதனத்தை **அஞ்சாம் புறை**யில் தள்ளுவது. அதாவது அவள் வீட்டிலிருந்து வெளியேற்றப்பட்டு அஞ்சாம் புறை எனப்படும் தனி அறையில் தனிமைக்காவலில் வைக்கப்படுகிறாள்.
# சுமார்த்த விசாரம்

## தாத்ரிக்குட்டி என்னும் சாதனம்

குன்னங்குளம் கல்பகசேரி மனையின் குறியேடத்து தாத்ரி என்ற தாத்ரிக்குட்டி, அழகாகயிருந்ததாலேயே ஆணாதிக்கத்தின் அனைத்துக் கொடுமைகளுக்கும் ஆளானவள். சிறு வயதிலேயே தன் சொந்த தந்தையாலும் சகோதரனாலும் பாலியல் வன்கொடுமைக்கு இரையாகிறாள். திருமணம் நடந்ததும் முதலிரவில் கணவனின் மூத்த சகோதரனிடம் முதலில் தன்னைக் கொடுக்க வேண்டிய நிலைக்குத் தள்ளப்படுகிறாள். இதற்குப் பிறகுதான் பழி தீர்க்கும் படலத்தைத் துவக்குகிறாள் தாத்ரிக்குட்டி. சமூகத்தின் பிரபலமானவர்கள் எல்லோரையும் வசியப்படுத்தி வீழ்த்துகிறாள். அவர்களுடன் சம்போகித்ததற்கான எல்லா நிரூபணங்களையும் சேகரித்து வைக்கிறாள்.
அவளிடம் ஸ்மார்த்த விசாரம் நடத்தப்படுகிறது.